KOMISSION PÄÄTÖS,
tehty 14 päivänä toukokuuta 1998,
klassiseen sikaruttoon liittyvistä suojatoimenpiteistä Espanjassa ja päätöksen 97/285/EY kumoamisesta (ETA:n kannalta merkityksellinen teksti) (98/339/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1), sellaisena kuin se on viimeksi muutettuna direktiivillä 92/118/ETY (2), ja erityisesti sen 10 artiklan 4 kohdan,
sekä katsoo, että
Espanjassa on todettu klassisen sikaruton tautipesäkkeitä,
Espanjassa on toteutettu yhteisön toimenpiteistä klassisen sikaruton torjumiseksi 22 päivänä tammikuuta 1980 annetun neuvoston direktiivin 80/217/ETY (3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, mukaisia toimenpiteitä,
tautitilanteen vuoksi oli tarpeen hyväksyä klassiseen sikaruttoon liittyvistä tietyistä suojatoimenpiteistä Espanjassa 30 päivänä huhtikuuta 1997 tehty päätös 97/285/EY (4) ja muuttaa sitä päätöksellä 97/446/EY (5), päätöksellä 98/93/EY (6) ja päätöksellä 98/271/EY (7),
Espanja on vahvistanut komission päätöksellä 98/176/EY (8) hyväksytyn kansallisen seeruminvalvontaohjelman klassisen sikaruton osalta,
klassisen sikaruton kehityttyä ja taudin levittyä Saragozan ja Sevillan provinsseissa sijaitseville sikatiloille on tarpeen muuttaa hyväksyttyjä toimenpiteitä, jotka koskevat sikojen siirtämistä ja siitoskarjujen siemennesteen kauppaa joillakin Espanjan alueilla,
päätöksellä 97/285/EY, sellaisena kuin se on muutettuna päätöksillä 97/446/EY, 98/93/EY ja 98/271/EY, käyttöön otetut suojatoimenpiteet on selvyyden vuoksi kumottava, ja
tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Espanja saa lähettää sikoja muihin jäsenvaltioihin ainoastaan, jos
a) nämä siat on lähetetty liitteessä I tarkoitetun alueen ulkopuolella sijaitsevalta tilalta,
- jolle ei ole tuotu sikoja kyseisten sikojen lähettämistä edeltävien 30 päivän aikana,
- jossa on tehty serologiset tutkimukset klassisen sikaruton osalta neuvoston direktiivin 80/217/ETY liitteen IV mukaisesti, ja tutkimuksen tulos on ollut negatiivinen enintään 30 päivää ennen lähettämistä,
- jossa virkaeläinlääkäri on tarkastanut enintään 24 tuntia ennen lähettämistä kaikki tilan siat, tehnyt kaikille lähetettäville sioille kliinisen tutkimuksen sekä mitannut osalta sioista lämpötilan,
b) nämä siat kuljetetaan lähetystilalta suoraan määränpäätilalle tai -teurastamoon virallisesti sinetöidyissä ajoneuvoissa.
2. Liitteessä I tarkoitetun alueen ulkopuolelta muihin jäsenvaltioihin tulevien sikojen siirtäminen on sallittua vain ilmoittamalla siitä kolme päivää etukäteen määräjäsenvaltion eläinlääkinnällisille keskusviranoamisille ja paikallisille viranomaisille ja siten, että paikallinen toimivaltainen eläinlääkintäviranomainen lähettää ne.
2 artikla
Espanja saa lähettää liitteessä I tarkoitetuilta alueilta lähtöisin olevia sikoja maan muihin osiin ainoastaan, jos siat on tarkoitettu heti teurastettaviksi, ja siat teurastetaan toimivaltaisten eläinlääkintäviranomaisten nimeämissä teurastamoissa Espanjassa.
3 artikla
Sen estämättä, mitä 2 artiklassa säädetään, Espanja saa lähettää liitteessä II tarkoitetuilta alueilta jalostukseen ja tuotantoon tarkoitettuja sikoja Espanjan muihin osiin ainoastaan, jos
a) nämä siat on lähetetty tilalta, jossa
- niitä on pidetty vähintään 30 päivän ajan taikka niiden syntymästä saakka, jos ne ovat alle 30 päivää vanhoja,
- on tehty serologiset tutkimukset klassisen sikaruton osalta neuvoston direktiivin 80/217/ETY liitteen IV mukaisesti, ja tutkimuksen tulos on ollut negatiivinen enintään 30 päivää ennen lähettämistä,
- virkaeläinlääkäri on tarkastanut enintään 24 tuntia ennen lähettämistä kaikki tilan siat, tehnyt kaikille lähetettäville sioille kliinisen tutkimuksen sekä mitannut osalta sioista lämpötilan,
b) kaikki siat on merkitty korvamerkeillä, joista voidaan tunnistaa tila, jolta siat on lähetetty,
c) nämä siat kuljetetaan lähetystilalta suoraan määränpäätilalle virallisesti sinetöidyissä ajoneuvoissa,
d) nämä siat jäävät määränpäätilalle vähintään 30 päivän ajaksi eikä yhtäkään sikaa saa poistaa tilalta kyseisenä aikana ellei sitä viedä suoraan teurastettavaksi.
4 artikla
Espanja saa lähettää sikojen siemennestettä muihin jäsenvaltioihin ainoastaan, jos siemenneste on peräisin siitoskarjuista, joita on pidetty neuvoston direktiivin 90/429/ETY (9) 3 artiklan a kohdassa tarkoitetulla, liitteessä I tarkoitettujen alueiden ulkopuolella sijaitsevalla keinosiemennysasemalla.
5 artikla
1. Neuvoston direktiivissä 64/432/ETY (10) säädetyssä terveystodistuksessa, joka on Espanjasta muihin jäsenvaltioihin lähetettävien sikojen mukana, on oltava seuraava maininta:
"Klassiseen sikaruttoon liittyvistä suojatoimenpiteistä Espanjassa ja päätöksen 97/285/EY kumoamisesta 14 päivänä toukokuuta 1998 tehdyn päätöksen 98/339/EY mukaisia eläimiä".
2. Neuvoston direktiivissä 90/429/ETY säädetyssä terveystodistuksessa, joka on Espanjasta lähetettävän siitoskarjujen siemennesteen mukana, on oltava seuraava maininta:
"Klassiseen sikaruttoon liittyvistä suojatoimenpiteistä Espanjassa ja päätöksen 97/285/EY kumoamisesta 14 päivänä toukokuuta 1998 tehdyn päätöksen 98/339/EY mukaista siemennestettä".
6 artikla
Espanjan on varmistettava, että sikojen kuljetuksessa käytetyt ajoneuvot puhdistetaan ja desinfioidaan jokaisen käyttökerran jälkeen, ja kuljetusliikkeen on esitettävä todisteet tällaisesta desinfioinnista.
7 artikla
Espanjan on toimitettava klassisen sikaruton tilannetta koskevat tiedot kahdeksan päivän välein liitteessä III esitetyllä lomakkeella.
8 artikla
Kumotaan päätös 97/285/EY.
9 artikla
Jäsenvaltioiden on muutettava soveltamansa toimenpiteet tämän päätöksen mukaisiksi. Niiden on ilmoitettava tästä komissiolle välittömästi.
10 artikla
Tämä päätös on osoitettu kaikille jäsenvaltioille.
Tehty Brysselissä 14 päivänä toukokuuta 1998.